Bassets en trappe | Health24
Posted by: Clarise | 2004/01/23
Bassets en trappe
Ons het 2 pragtige bassets wat nou net oor 6 maande oud is. Ek het gelees dat hulle liefs nie moet trappe klim nie vanwee hulle kort bene en stewige lyfies. Hulle slaap egter in die boonste deel van die huis by ons en klim dus minstens 2 keer per dag die stel trappe. Hulle hardloop ook nog die trappe af wanneer hulle ondertoe gaan! Kan dit langtermyn skade aanrig?
Erge oormatige oefening kan 'n jong hondjie skade doen, maar ek dink darem nie trappe klim is te erg nie. My klein worshondjie is op en af by die trappe met 'n spoed en ek keer hom beslis nie! Oefening help ook om die spiere sterk te maak. Ek het nog nooit gehoor dat enige ras trappe moet vermy nie, tensy die hond 'n spesifieke probleem het soos 'n bestaande rugprobleem.